text: Henrik Dam afløser Helle Thorning som 1. næstformand for Folketinget 
  02 februar 2016 kl. 10.21
  Det skriver Henrik Dam Kristensen (S) selv på sin Facebook-profil tirsdag formiddag.
  - Arbejdet i Folketingets præsidie er vigtigt og en tillidspost,  som jeg glæder mig meget til at tage fat på, siger Henrik Dam Kristensen, der er valgt til Folketinget i Horsens og bor Grindsted.
  59-årige Henrik Dam Kristensen er erfaren politiker med fem forskellige ministerposter bag sig. Senest var han beskæftigelsesminister indtil folketingsvalget i juni 2015.
  Han har haft sæde i Folketinget siden 1990 kun afbrudt af tre år i 2004-07, hvor bl.a. var medlem EU-Parlamentet.
  Foruden formand består Folketingets Præsidie af fire medlemmer, der er udpeget af deres respektive partier. Medlemmerne skiftes blandt andet til at lede møderne i folketingssalen, og præsidiet repræsenterer Folketinget udadtil.
  
  